Resumaziun dal text: Constataziun archeologicas dal chaste Iberg tar Riniken. 

Da Peter Frey / translaziun Lia Rumantscha

Da la ruina dad Iberg sper Riniken existan be anc trais foss e paucas restanzas da mir. Funtaunas scrittas na datti naginas. L’archeologia chantunala ha perquai fatg il 1997, cun agid da scolars da la scola chantunala da Zofingen, exchavaziuns da sondagi. Sin fundament dals resultats da las exchavaziuns e dals objects chattads pon ins datar l’origin dal chastè en la segunda mesadad da l’11avel tschientaner. El furmava probablamain il center da l’insla da runcada habsburgaisa al Bözberg. A la fin dal 12avel u a l’entschatta dal 13avel tschientaner è il chastè daventà l’unfrenda d’in incendi. La ruina è alura vegnida reconstruida ed a medem temp engrondida. Ma las lavurs da construcziun èn pauc pli tard vegnidas interruttas, probablamain perquai che la claustra bainstanta da Murbach situada en vischinanza dal chastè ha fatg valair ses dretg da fortificaziun garantì.